বর্ডার-গাভাস্কার ট্রফি
বর্ডার-গাভাস্কার ট্রফি ভারত ও অস্ট্রেলিয়ার মধ্যকার টেস্ট ক্রিকেট সিরিজের নাম। সাম্প্রতিক বছরগুলোয় এ টেস্ট সিরিজটি স্বল্প ব্যবধানে জয় অথবা তুমুল উত্তেজনাপূর্ণ অবস্থায় ড্রয়ে পরিণত হয়েছে। বর্তমানে এ সিরিজটি আন্তর্জাতিক ক্রিকেট কাউন্সিলের ভবিষ্যৎ সফর পরিকল্পনার অংশ হিসেবে বিভিন্ন সময়ের ব্যবধানে পরিচালিত হচ্ছে। কোন কারণে সিরিজ ড্র হলে ট্রফি ধারক দলের কাছেই থাকে। দশ হাজার টেস্ট রান সংগ্রাহক ও দলীয় অধিনায়কদ্বয় - অস্ট্রেলিয়ার অ্যালান বর্ডার ও ভারতের সুনীল গাভাস্কারের নাম অনুসারে এ ট্রফির নামকরণ করা হয়েছে।